На основу члана 9. Уредбе о средствима за подстицање програма или недостајућег дела средстава за финансирање програма од јавног интереса које реализују удружења („Службени гласник РС”, број 16/2018), члана13. Одлуке о начину, критеријумима и постпуку доделе средстава из буџета општине Ћићевац за финансирање и суфинансирање програма/пројеката од јавног интереса („Сл. лист Општине Ћићевац”, бр. 17/19) и на основу предлога Комисије 454-17/20-06 од 05.11.2020. године, председник Општине, доноси

**О Д Л У К У**

**О ИЗМЕНИ ОДЛУКЕ О ИЗБОРУ ПРОГРАМА/ПРОЈЕКАТА У ОБЛАСТИ БОРАЧКО – ИНВАЛИДСКА ЗАШТИТА**

1. У Одлуци о избору програма/пројекатау области борачко-инвалидска заштита, бр. 454-5/20-01 од 04.03.2020. године, табеларни приказ мења се и гласи:

|  |  |  |  |  |
| --- | --- | --- | --- | --- |
| **РБ** | **Деловодни број** | **Назив удружења** | **Назив програма** | **Одобрена средства** |
| 1. | 454-5/1/20-01 | УРВИ и ППБ | Активност 2020. | 60.000 |
| 2. | 454-5/2/20-01 | Друштво полицијских ратника | Оснаживање Друштва и промоција активности удружења | 50.000 |

2. Међусобна права и обавезе уговорних страна регулисаће се Анексом уговора.

3. Ова Одлукаобјавиће се на званичној интернет страници Општине и на порталу е-Управа.

О б р а з л о ж е њ е

Комисија за спровођење поступка јавног конкурса за финансирање пројеката удружења и нво, донела је Предлог за доношење Одлука о измени Одлука о избору пројеката удружења и нво. Разлог доношења је свеобухватна ситуација изазвана епидемијом COVID – 19, која је утицала на реализацију акитвности планираних пројектом, као и на смањен прилив средстава у буџет општине Ћићевац.

Измена се односи на умањење средстава одобрених за реализацију пројекта, тако да за УРВИ и ППБ Ћићевац, уместо 100.000 треба да стоји 60.000 динара, а за Друштво полицијских ратника, уместо 100.000 треба да стоји 50.000 динара.

На основу напред изложеног, одлучено је као у диспозитиву.

**ПРЕДСЕДНИК ОПШТИНЕ ЋИЋЕВАЦ**

**Бр. 454-5/20-01 од 06.11.2020. године**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПРЕДСЕДНИК ОПШТИНЕ

др Мирјана Кркић